પોલીસસૂત્રો પાસેથી મળતી માહિતી મુજબ બે દિવસ અગાઉ વસ્ત્રાપુર પોલીસે થલતેજ ગુરુદ્વારા નજીક નંબર પ્લેટ વગરની કારમાંથી ૧૯ પેટી દારૂ સાથે એક શખસની ધરપકડ કરી હતી. શહેરમાં ૩૧ ડિસેમ્બર નજીક આવતાં અગાઉથી જ બુટલેગરો દારૂનો જથ્થો મંગાવી સ્ટોક કરી રાખે છે, જેથી પોલીસ આવા દારૂના જથ્થાને શહેરમાં આવતો રોકવા સક્રિય બની છે. પોલીસ કમિશનરના તાબા હેઠળની પીસીબી ટીમને ગત રાત્રે બાતમી મળી હતી કે એક કારમાં દારૂનો જથ્થો એસજી હાઈવે પર થઈ શહેરમાં ઘુસાડવામાં આવનાર છે, જેના આધારે પોલીસે ગુરુદ્વારા નજીક વોચ ગોઠવતાં એક શેવરોલેટ કાર આવી હતી.